Gar tmental (sebbat) yeǧǧan tasenɣanibt ad d-tlal, d tuɣalin n tesnukyest deg rrif, neɣ deg ṭṭerf, anda i d-tugem sɣur-s kra n talɣiwin i yuɣalen d tugniwin neɣ d tunuɣin, d ayen yeǧǧan kra n yimnuda deg uḥric-agi n tutlayt am TUDOROV akked DUCROT, ad d-inin deg tezrawin-nsen, sebba n tlalit n tsenɣanibt, d tuɣalin n tesnukyest ɣer deffir, neɣ deg ṭṭerf, daɣen ttwalin tasenɣanibt, tefruri-d seg tesnukyest acku tugem-d seg-s ddeqs n talɣiwin i yuɣalen d tugniwin, ttwalin daɣen tasenɣanibt d lwert usrid n tesnukyest1.(1972-101) Ɣas ulamma deg tazwara, tasnukyest tella d taẓuri n tmenna n yinaw, syin tuɣal d taẓuri n uɣanib, maca deg taggara teqqel d agraw n tugrinin i yuɣalen deg tallit-agi tamirant, ttusemrasent deg waṭas n taɣulin am tesnilest akked tsekla.